แบบรายงานการเปิดเผยข้อมูลเพิ่มเติมของบริษัทที่ออกหุ้น

9.การจัดการ

1 โครงสร้างการจัดการ

บริษัท ศิครินทร์ จำกัด (มหาชน) ประกอบด้วยคณะกรรมการทั้งหมด 3 ชุด ดังนี้คือ

1.คณะกรรมการบริษัทฯ ณ วันที่ 24 ตุลาคม 2545 มีจำนวน 9 ท่าน คือ

ชื่อ นามสกุล ตำแหน่ง

1.พลตำรวจโทจารักษ์ แสงทวีป ประธานกรรมการ

2.นายศักดิ์ชัย ธนบุญชัย รองประธานกรรมการ

3.นายกิติพันธุ์ ศศะนาวิน รักษาการประธานกรรมการบริหาร

4.นายแพทย์อติรัชต์ จรูญศรี กรรมการ,กรรมการผู้จัดการ

5.นายจรัญ วิวัฒน์เจษฎาวุฒิ กรรมการ

6.นายสมพล วงศ์อุไร กรรมการ

7.นายพีรศักดิ์ พิศลยบุตร กรรมการ,กรรมการตรวจสอบ

8.นายไกรวุฒ ศิรินุพงศ์ กรรมการ,กรรมการตรวจสอบ

9.นายสุชาญ โกศิน กรรมการ,กรรมการตรวจสอบ

หมายเหตุ ; ประวัติกรรมการตามเอกสารแนบ 1

อำนาจหน้าที่ของคณะกรรมการบริษัท

คณะกรรมการบริษัทมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับ
และมติของที่ประชุมผู้ถือหุ้น

องค์ประกอบและการแต่งตั้งคณะกรรมการบริษัท

วิธีการแต่งตั้ง และถอดถอนกรรมการเป็นไปตามพระราชบัญญัติบริษัทมหาชนจำกัดกล่าวคือ
กรรมการนั้นให้ที่ประชุมผู้ถือหุ้นเลือกตั้งตามหลักเกณฑ์ และวิธีการดังนี้

1.ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม ข้อ (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.บุคคลซึ่งได้รับคะแนนเสียงสูงสุดตามลำดับลงเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีให้เลือก
โดยให้ผู้เป็นประธานเป็นผู้ออกเสียงชี้ขาด

จำนวนกรรมการสูงสุดไม่มีระบุไว้

2.คณะกรรมการตรวจสอบ ณ วันที่ 24 ตุลาคม 2545 มีดังต่อไปนี้

ขื่อ นามสกุล

1.นายไกรวุฒ ศิรินุพงศ์ ประธานกรรมการตรวจสอบ

2.นายสุชาญ โกศิน กรรมการตรวจสอบ

3.นายพีรศักดิ์ พิศลยบุตร กรรมการตรวจสอบ

อำนาจหน้าที่ของคณะกรรมการตรวจสอบ

1.สอบทานให้บริษัทมีการรายงานทางการเงินอย่างถูกต้องและเพียงพอ

2.สอบทานให้บริษัทมีระบบการควบคุมภายใน (INTERNAL CONTROL) และการตรวจสอบภายใน
(INTERNAL AUDIT) ที่เหมาะสมและมีประสิทธิผล

3.สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
หรือกฎหมายที่เกี่ยวข้องกับธุรกิจของบริษัท

4.พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

7.ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

3.คณะกรรมการบริหาร ณ วันที่ 24 ตุลาคม 2545 มีดังต่อไปนี้

ชื่อ นามสกุล

1.นายกิติพันธุ์ ศศะนาวิน

2.นายแพทย์อติรัชต์ จรูญศรี

3.นายสมพล วงศ์อุไร

อำนาจหน้าที่ของคณะกรรมการบริหาร

มีอำนาจหน้าที่จัดการบริษัทให้เป็นไปตามวัตถุประสงค์ ข้อบังคับ มติของที่ประชุมผู้ถือหุ้น
และมติของที่ประชุมคณะกรรมการ

2. การแต่งตั้งคณะกรรมการบริษัท

วิธีการแต่งตั้ง และถอดถอนกรรมการเป็นไปตามพระราชบัญญัติบริษัทมหาชนจำกัดกล่าวคือ
กรรมการนั้นให้ที่ประชุมผู้ถือหุ้นเลือกตั้งตามหลักเกณฑ์ และวิธีการดังนี้

1.ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม ข้อ (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.บุคคลซึ่งได้รับคะแนนเสียงสูงสุดตามลำดับลงเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีให้เลือก
โดยให้ผู้เป็นประธานเป็นผู้ออกเสียงชี้ขาด

จำนวนกรรมการสูงสุดไม่มีระบุไว้

3.ค่าตอบแทนผู้บริหาร

1.ค่าตอบแทนที่เป็นตัวเงิน

ก) ค่าตอบแทนกรรมการ

  - ค่าตอบแทนกรรมการของบริษัทฯเป็นค่าตอบแทนในรูปเบี้ยประชุม ท่านละ 2,000
  บาท/การประชุมคณะกรรมการ

  มีกรรมการทั้งสิ้น 10 ท่าน สำหรับการประชุมคณะกรรมการบริหารไม่มีค่าเบี้ยประชุม

ข) ค่าตอบแทนรวมทั้งปีของกรรมการผู้จัดการ ผู้ช่วยกรรมการผู้จัดการ ผู้อำนวยการ 2 ท่าน

  - ค่าตอบแทน 3,790,000 บาท

  2.ค่าตอบแทนอื่น (ถ้ามี)

- ไม่มี

4.การกำกับดูแลกิจการ

1)  นโยบายเกี่ยวกับการกำกับดูแลกิจการ

ในปี 2545 บริษัทฯตระหนักถึงความสำคัญของการกำกับดูแลกิจการที่ดี
เพื่อเพิ่มความเชื่อมั่นต่อผู้ลงทุน และเพิ่มขีดความสามารถในการแข่งขันของกิจการ
คณะกรรมการบริหารงานด้วยความรอบคอบเพื่อให้เกิดประโยชน์สูงสุดต่อผู้ถือหุ้น

2)  สิทธิของผู้ถือหุ้น

ในปี 2545 บริษัทฯมีการจัดประชุมผู้ถือหุ้น 1 ครั้ง คือประชุมสามัญประจำปี 2545
โดยการประชุมได้จัดที่โรงแรมคิงส์ปาร์ค
โดยบริษัทฯได้จัดส่งหนังสือเชิญประชุมพร้อมทั้งมีรายละเอียดวาระการประชุม เอกสารประกอบ
รายงานประจำปี ให้ผู้ถือหุ้นทราบล่วงหน้าก่อนวันประชุม 7
วันทำการโดยในแต่วาระมีความเห็นของคณะกรรมการประกอบ

3)  สิทธิของผู้มีส่วนได้เสีย

  บริษัทฯให้ความสำคัญต่อสิทธิผู้มีส่วนได้ทุกกลุ่ม เช่น

- พนักงาน ได้รับเกียรติ และได้รับการยอมรับเป็นสมาชิกคนสำคัญขององค์กร
ได้รับโอกาสในการเรียนรู้ และเติบโตภายในองค์กร

-   ลูกค้า
    บริษัทฯมีมาตรฐานในการรักษาพยาบาลคำนึงถึงความต้องการและความพึงพอใจของลูกค้าเป็นสำคัญ
    ให้ลูกค้าได้รับบริการที่เหนือกว่า ในราคาที่ยุติธรรม

-   ผู้ถือหุ้น บริษัทคำนึงถึงความต้องการของผู้ถือหุ้นว่าต้องการได้รับผลตอบแทนสูงสุดจากการลงทุน
    ทั้งในรูปของผลกำไร และมูลค่าหุ้นที่เพิ่มขึ้น บริษัทฯจึงมีแผนพัฒนาองค์กรให้เติบโต
    และมีมูลค่าเพิ่มขึ้นอย่างต่อเนื่อง

-   เจ้าหนี้ บริษัทฯปฏิบัติตามเงื่อนไขการกู้ยืมเงินตามข้อตกลง

4)  การประชุมผู้ถือหุ้น

ในปี 2545 บริษัทฯมีการจัดประชุมสามัญประจำปี 1 ครั้ง ในวันที่ 29 เมษายน 2545 ณ
โรงแรมคิงส์ปาร์ค ประธานที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการซักถาม
และการเสนอความคิดเห็น และได้บันทึกประเด็นที่สำคัญไว้ในรายงานการประชุมแล้ว

5)  ภาวะผู้นำและวิสัยทัศน์

คณะกรรมการกำกับดูแลให้คณะกรรมการบริหารดำเนินการตามนโยบายที่กำหนดไว้ เช่นแผนกลยุทธ์
เป้าหมาย ตลอดจนกำกับดูแลฝ่ายจัดการให้ดำเนินการไปตามแผนที่กำหนดไว้
มีการติตามในเรื่องดังกล่าวอย่างสม่ำเสมอในที่ประชุมคณะกรรมการเดือนละ 1 ครั้ง

6)  ความขัดแย้งทางผลประโยชน์

  บริษัทฯมีรายการที่เกี่ยวโยงกันตามที่กล่าวมาแล้วในหมายเหตุประกอบงบการเงินข้อ 8

7)  จริยธรรมทางธุรกิจ

บริษัทฯดำเนินธุรกิจด้านโรงพยาบาล บริษัทฯจึงมีนโยบายเน้นเรื่องการซื่อสัตย์ต่อการบริการ
รักษาความลับของลูกค้า และคำนึงถึงความปลอดภัยของลูกค้าเป็นที่ตั้ง
ไม่ใช้วิธีการไม่สุจริตในการทำลายคู่แข่ง

8)  การถ่วงดุลของกรรมการที่ไม่เป็นผู้บริหาร

  ตามหัวข้อ 9 เรื่องการจัดการ ที่กล่าวมาแล้ว

9)  การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการ
เพื่อเป็นการแบ่งแยกหน้าที่การบริหารงานประจำ
และโครงสร้างคณะกรรมการของบริษัทประกอบด้วยกรรมการที่เป็นอิสระมากกว่า 1 ใน 3
ของกรรมการทั้งคณะ ซึ่งจะทำให้เกิดการถ่วงดุลย์และการสอบทานการบริหารงาน

10) ค่าตอบแทนกรรมการและผู้บริหาร

กล่าวไว้แล้วในหัวข้อ 9 เรื่องการจัดการ และในปี 2546
บริษัทฯมีนโยบายกำหนดค่าตอบแทนกรรมการและผู้บริหารโดยผ่านการขออนุมัติจากที่ประชุมสามัญผู้ถือหุ้น

11) การประชุมคณะกรรมการ

บริษัทฯมีการจัดประชุมคณะกรรมการเดือนละ 1 ครั้ง ในวันพฤหัสสุดท้ายของทุกเดือน
เพื่อติดตามผลการดำเนินงาน ปกติการประชุมแต่ละครั้งจะใช้เวลาประมาณ 2 ชั่วโมง โดยในปี
2545 ที่ผ่านมา คณะกรรมการมีการประชุมกันทั้งสิ้น 15 ครั้ง

12) คณะอนุกรรมการ

บริษัทฯมีการแต่งตั้ง กรรมการตรวจสอบ มีวาระการดำรงตำแหน่งคราวละ 3 ปี
ตามที่กล่าวมาแล้วในข้อ 9 เรื่องการจัดการ

13) ระบบการควบคุมและการตรวจสอบภายใน

คณะกรรมการบริษัทมีความเห็นว่า ระบบการควบคุมภายในของบริษัท ณ ปัจจุบัน มีความเพียงพอ
และความเหมาะสมพอสมควร ที่จะสามารถป้องกันทรัพย์สินของบริษัท
และบริษัทย่อยอันเกิดจากการที่ผู้บริหารนำไปใช้โดยมิชอบหรือโดยมีอำนาจที่ไม่เพียงพอได้
เนื่องจากที่ผ่านมาบริษัทฯได้มีการทบทวนอำนาจในการดำเนินการให้ชัดเจนขึ้น
ในขณะนี้อยู่ระหว่างการปรับปรุงระบบงบประมาณให้สามารถเป็นเครื่องมือในการควบคุมภายในใด้ดียิ่งขึ้น
แต่ยังมีปัญหาในเรื่องการจัดตั้งฝ่ายตรวจสอบภายใน
เนื่องจากอยู่ระหว่างการพิจารณาว่าจะจัดตั้งอย่างไรให้มีประสิทธิภาพ
และไม่เกิดค่าใช้จ่ายที่เกินความจำเป็นกับฐานะการเงินของบริษัท
ในขณะนี้ซึ่งบริษัทฯมีนโยบายจะจัดตั้งให้แล้วเสร็จในปี 2546

14) รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัท
และสารสนเทศทางการเงินในรายงานประจำปี
งบการเงินดังกล่าวจัดทำขึ้นตามมาตรฐานที่รับรองทั่วไป
ใช้นโยบายบัญชีที่เหมาะสมและถือปฏิบัติอย่างสม่ำเสมอ

15) ความสัมพันธ์กับผู้ลงทุน

บริษัทฯยังไม่ได้จัดตั้งส่วนงานด้านผู้ลงทุนสัมพันธ์ แต่ได้มอบหมายให้ฝ่ายบัญชีและการเงิน
ทำหน้าที่ติดต่อสื่อสารกับผู้ลงทุนสถาบัน การให้ข้อมูลข่าวสารของบริษัทฯต่อผู้ถือหุ้น
ซึ่งผู้ลงทุนสามารถติดต่อขอรับข้อมูลบริษัทได้ที่โทร

02-745-8831-2

5.การดูแลเรื่องการใช้ข้อมูลภายใน

บริษัทฯมีการเปิดเผยข้อมูลในงบการเงินตลอดจนข่าวสารที่สำคัญให้กับผู้บริหารทำความเข้าใจกับพนักงานทราบอยู่เสมอทุกเดือนเพื่อให้ทราบถึงสถานะของบริษัทฯและสามารถปฏิบัติงานให้สอดคล้องกับนโยบายของบริษัทฯ
ซึ่งบริษัทฯมีวิธีการควบคุมมิให้ผู้บริหารหรือพนักงานนำเอกสารของบริษัทฯไปกระทำการใดๆโดยมิชอบ
โดยการมีข้อกำหนดเป็นลายลักษณ์อักษรว่าถ้าพนักงานหรือผู้บริหารต้องการนำเอกสารหรือข้อมูลภายในออกไปภายนอกต้องทำหนังสือขออนุมัติจากประธานกรรมการบริหารหรือกรรมการผู้จัดการของบริษัทฯก่อนว่าจะนำไปใช้เพื่อวัตถุประสงค์ใด

6.บุคลากร

- จำนวนพนักงานทั้งหมด 809 คน

  - ผลตอบแทนรวม 151,677,996.35 บาท
  (ลักษณะและผลตอบแทนที่ให้กับพนักงานในรูปเงินเดือน ,ค่าล่วงเวลา)

  - นโยบายการบริหารทรัพยากรบุคคล

1)  พัฒนาพนักงานให้เกิดศักยภาพสูงสุด (Maximum Competency)

2)  พัฒนาให้เกิดคุณภาพชีวิตที่ดีในการทำงาน (Quality of Work Life)

3)  สร้างระบบการยกย่องชมเชยและระบบการให้รางวับที่ได้รับการยกย่อง (Reward and
    Recognition System)